Алшаа аймаг

Алшаа аймаг (мо.б. Зураг:Alaša ayimaɣ-white.PNG alaša ayimaɣ;  Ālāshàn Méng) — БНХАУ-ын Өвөр Монголын ӨЗО-ы аймаг. Засгийн газар нь Баянхот балгасанд байрладаг.

Нутаг дэвсгэр - 267,574 км², хүн амын тоо - 196,279 (2000 оны тооллого).

 Газарзүй  
Алшаа аймаг 267.574 км² талбайтайгаараа Өвөр Монголд хамгийн том засаг захиргааны нэгж юм. Ихэнх нутаг нь говь, цөл байдаг. Энд Тэнгэр, Бадайн жаран, Улаанбух зэрэг элсэн цөл байж, нутгийн умард хэсэг Говийн өмнөд хэсэг болдог. Аймгийн баруун хэсгээр байх Эзнээ гол, Гашуун нуур, Сов нуур зэргийг онцлож болно. Аймгийн зүүн болон өмнөд талаар Алшаа уул мэтийн уулстай. 

Алшаа аймаг ӨМӨЗО-ы хотуудтай зүүн талаараа, Ганьсү мужтай баруунаараа, Ниншя - Хотонгийн ӨЗО-тэй баруун урд талаараа хаяа залгадаг бол хойд талаараа Монгол улстай (Өмнөговь, Баянхонгор, Говь-Алтай) хиллэдэг байна.

 Эрдэс баялаг  
Алшаад 86 төрлийн (ӨМӨЗО-д олдсон эрдсийн 71.67%-тай тэнцэх) 416 орд газрыг нээжээ. Үүнээс 40 төрлийнхийг одоогоор олборлож, дахин 14-ийнх нь хэрэглэх боломжийг судлан бэлтгэж байгаа.Baidu нэвтэрхий толь сүлжээ - Алшаа аймаг (хятад хэлээр)

 Засаг захиргааны хуваарь 
Алшаа аймаг дотроо 3 хошуунд хуваагддаг.
 # Монгол нэрийдэл (кирилээр) Монгол нэрийдэл (монголоор) Хятад нэрийдэл (ханзаар) Хүн ам (2004) Нутаг дэвсгэр (км²) Нягтшил (хүн/км²) Засагзахиргаанытөв1Алшаа зүүн хошууЗураг:Alaša_jegün_qosiɣu-12grey.PNG阿拉善左旗140,00080,4122Баянхот2Алшаа баруун хошууЗураг:Alaša_baraɣun_qosiɣu-12grey.PNG阿拉善右旗20,00072,556<1Эхэнхудаг3Эзнээ хошууЗураг:Eǰen-e qosiɣu-12.grey.PNG额济纳旗20,000114,606<1Далайхөв

 Хүн ам 
2000 онд тус аймагт 196,279 хүн оршин суудаг гэж бүртгэгджээ. Үүнээс үзвэл Өвөр Монголын хамгийн цөөн хүн амтай хоёрдугаар түвшний нэгж (аймаг эсвэл тойргийн энтэй хот) юм. Олонх нь Хятад үндэстэн, цөөнхөөс 44,630 (22.74%) Монгол үндэстэн байдаг аж. Алшаа зүүн, баруун хошуунд Хошууд ястан, Эзнээ хошуунд Торгууд ястан Монголчуудын цөм нь болдог. 

 Ард түмэн Хүний тоо Эзлэх хувь Хятад үндэстэн  140,900 71,79 % Монгол үндэстэн 44,630 22,74 % Хотон үндэстэн 9,331 4,75 % Манж 952 0,49 % Төвөд 146 0,07 % Цагаан Монгол (Монгор) 68 0,03 % Дагуур 67 0,03 % бусад 185 0,09 %

 Зүүлт 

 Цахим холбоос 
 Алшаа аймгийн засаг захиргааны албан ёсны цахим сүлжээ (хятад хэл, ханз үсгээр)
 Солонго сүлжээ - Алшаа аймгийн газрын зураг (монгол хэл, монгол үсгээр)
 Даяар Монгол сүлжээ - На.Сүхбаатар: Өмнөд хилийн цаадах Монголчуудын тухай. Өдрийн сонин №297(3374). 2009.12.11


Ангилал:Өвөр Монголын аймаг
Ангилал:Хятадын захиргааны дүүрэг